עיר פרזות
כעיר פרזות היית לי; למרות שהחלון היה סגור; והיינו בגובה רב; כשעטת הקרנפים היית לי; במלכות הלבנות היית לי; אישה כרוח עב; כנשיפת אוויר; בהישלף החרב; כהינמך עננים עם ערב; עיר פרוצה אין חומה שלי; אשר אין מעצור לרוחה; עיר בוערת שמים רבים; לא יוכלו לה; עיר פרזות; עיר נמל; עיר ברכה; כגשם רב היית לי; למרות שהשרב היה כבד; והיינו צמאים לסתיו; כצהלת סוסי הבר היית לי; אל מול המים קמתי אז; לרעות בך צאני המאוהב; כצעקת היום; מול בכי תנים עם ליל; כך צעקתי חדווה אלייך; עיר פרוצה אין חומה שלי...; 